อารีย์ วีระพันธุ์

นายอารีย์ วีระพันธุ์ เป็นอดีตสมาชิกสภาผู้แทนราษฎรจังหวัดเชียงใหม่ 2 สมัย สังกัดพรรคประชาธิปัตย์

ประวัติ 
อารีย์ วีรพันธุ์ เกิดเมื่อวันที่ 6 กุมภาพันธ์ พ.ศ. 2476 เป็นชาวไทยเชื้อสายอินเดีย บิดาเป็นชาวอินเดียที่อพยพเข้ามาทำกิจการค้าไม้ และเครื่องเทศ อารีย์ วีระพันธุ์ จบการศึกษาจากโรงเรียนปรินส์รอยแยลส์วิทยาลัย และสำเร็จการศึกษาระดับปริญญาตรี จากวิทยาลัยครูเชียงใหม่

อารีย์ วีระพันธุ์ มีบุตรเป็นนักการเมืองคนหนึ่ง คือ ราชันย์ วีระพันธุ์ คณะกรรมการนโยบายพรรคประชาธิปัตย์ และประธานศูนย์ประสานพรรคประชาธิปัตย์จังหวัดเชียงใหม่ อดีตผู้อำนวยการเลือกตั้งพรรคประชาธิปัตย์จังหวัดเชียงใหม่

อารีย์ วีระพันธุ์ เสียชีวิตในปี พ.ศ. 2539

การทำงาน 
อารีย์ วีระพันธุ์ เข้าทำงานเป็นครูโรงเรียนปรินส์รอยแยลส์วิทยาลัย อยู่ 20 ปี จึงลาออกมาทำงานกับบริษัทประกันชีวิตไทยสมุทร และโรงงานสับปะรดกระป๋องของบริษัท ยู เอฟ ซี จำกัด ต่อมาภายหลังเหตุการณ์ 14 ตุลา จึงลาออกมาลงสมัครรับเลือกตั้งสมาชิกสภาผู้แทนราษฎร ในนามพรรคประชาธิปัตย์ โดยการชักชวนของนายไกรสร ตันติพงศ์ เพื่อนสนิทเมื่อครั้งทำงานกับหนังสือพิมพ์แผ่นดินไทย และได้รับเลือกตั้งเป็นสมาชิกสภาผู้แทนราษฎร ในปี พ.ศ.  2518 และ พ.ศ. 2519

อ.อารีย์ เริ่มทำงานเป็นผู้จัดการคนแรกของโรงเรียนสันติศึกษา ในปี 2527 จนถึงปี 2538

เครื่องราชอิสริยาภรณ์

อ้างอิง 

บุคคลจากจังหวัดเชียงใหม่
ชาวไทยเชื้อสายอินเดีย
มุสลิมชาวไทย
ครูชาวไทย
นักธุรกิจชาวไทย
นักหนังสือพิมพ์ชาวไทย
นักการเมืองไทย
สมาชิกสภาผู้แทนราษฎรจังหวัดเชียงใหม่
พรรคประชาธิปัตย์
บุคคลจากโรงเรียนปรินส์รอยแยลส์วิทยาลัย
บุคคลจากมหาวิทยาลัยราชภัฏเชียงใหม่
ผู้ได้รับเครื่องราชอิสริยาภรณ์ ต.ม.